K2-18b

K2-18b (ידוע גם בשם EPIC 201912552 b) הוא כוכב לכת חוץ-שמשי המקיף את הננס האדום K2-18 כל 33 יום, הוא נמצא במרחק של 124 שנות אור ממערכת השמש. כוכב הלכת התגלה באמצעות טלסקופ החלל קפלר, ומסתו גדולה פי שמונה ממסת כדור הארץ. כוכב הלכת נמצא באזור ישיב, ומחקר משנת 2017 מלמד כי הוא ככל הנראה כוכב לכת דמוי ארץ בגודל סופר ארץ. בשנת 2019 התגלתה כמות ניכרת של מים באטמוספירה שלו, כפי שעולה משני מחקרים בלתי מתואמים, שהתבססו על נתונים משולבים של תצפיות מטלסקופ החלל קפלר, טלסקופ החלל האבל וטלסקופ החלל שפיצר. הוא כוכב הלכת החוץ-שמשי הראשון שנמצא באזור ישיב שהתגלו בו מים, ולמרות זאת, ככל הנראה, אין בו תנאים לקיום חיים. עם זאת, בשנת 2023 מצאו חוקרים סימני חיים אפשריים בכוכב הלכת. בספטמבר 2023 זיהו חוקרים בעזרת טלסקופ החלל ג'יימס וב, מולקולה בשם דימתיל סולפיד Dimethyl sulfide שנמצאת במים של K2-18b, ושכאן בכדור הארץ היא נוצרת רק על ידי אורגניזם חי בשם פיטופלנקטון. עם זאת, מציינים החוקרים שהגילוי הוא עדיין לא ודאי, ונצטרך לחכות לממצאים נוספים שיאשרו זאת. מחקרים שנעשו באמצעות טלסקופ החלל האבל, איששו תוצאות שהתקבלו בטלסקופים החלליים קפלר ושפיצר, ואפשרו מדידות נוספות של אטמוספירת הכוכב. שני ניתוחים נפרדים של נתוני האבל פורסמו בשנת 2019, בהובלת חוקרים מאוניברסיטת מונטריאול ומיוניברסיטי קולג' לונדון (UCL). שניהם בדקו ספקטרום של אור כוכבים העובר באטמוספירה של כוכב הלכת במהלך מעברים, וגילו כי ל-K2-18b יש אטמוספירת מימן-הליום עם ריכוז גבוה של אדי מים, שעשויים לנוע בין 0.01% ל-12.5%, עד בין 20% ל-50%, תלוי בסוגים ובכמויות הגזים האחרים שנמצאים באטמוספירה שלו. ברמות ריכוז גבוהות של אדי מים, תיתכן אף אפשרות ליצירת עננים. המחקר שבוצע בלונדון על ידי UCL פורסם ב-11 בספטמבר 2019 בכתב העת Nature Astronomy, והמחקר שבוצע על ידי אוניברסיטת מונטריאול פורסם יום קודם לכן. בניתוח הנתונים במחקר של UCL, רמת הביטחון הסטטיסטית לגילוי המים גבוהה מאוד ועומדת על 99.97%. זו התגלית הראשונה של מים בכוכב לכת חוץ-שמשי שנמצא באזור ישיב. מים התגלו בעבר באטמוספירות של כוכבי לכת, אך רק באזורים בלתי ישיבים, כגון בכוכב הלכת WASP-17b ובאחרים. אסטרונומים הדגישו כי גילוי מים באטמוספירה של K2-18b אינו אומר שכוכב הלכת מאפשר חיים, מכיוון שהוא ככל הנראה חסר כל משטח יציב או אטמוספירה שיכולה לתמוך בחיים. בנוסף, כוכב הלכת מקיף ננס אדום פעיל מאוד, ולכן, ככל הנראה, הוא גם סופג קרינה בכמות מסוכנת לאפשרות של חיים. עם זאת, מציאת מים באזור חוץ שמשי וישיב, מסייעת להבין כיצד נוצרים כוכבי לכת. בשנת 2023 גילה טלסקופ החלל ג'יימס וב, ששוגר ב-2021, כי באטממוספירה של K2-18b יש הימצאות של מולקולות דימתיל גופרתי (אנ'). יחד עם זאת אין זה עדיין סימן לחיים כי המדידות של חומר זה מאד עדינה ועל כן נדרשות תצפיות נוספות כדי להגיע למסקנות. גם טלסקופ החלל ARIEL, שמיועד לשיגור בשנת 2028, עשוי לגלות ממצאים חדשים. שני הטלסקופים הללו יישאו מכשירים שנועדו לקבוע את הרכב האטמוספירות של גרמי שמים חוץ-שמשיים. מדיה וקבצים בנושא K2-18b בוויקישיתוף K2-18b, בבסיס הנתונים SIMBAD לגרמי שמיים אסטרונומיים K2-18b, באתר האינטרנט הרשמי של ארכיון כוכבי הלכת החוץ-שמשיים של נאס"א (אנ') * Rob Garner, NASA’s Hubble Finds Water Vapor on Habitable-Zone Exoplanet for 1st Time, nasa.gov, Sep 11, 2019 ‏Confirmation of the radial velocity super-Earth K2-18c with HARPS and CARMENES, אסטרונומיה ואסטרופיזיקה, אוקטובר 2018 יוגב ישראלי, ירון דרוקמן, סימנים אפשריים לחיים התגלו בכוכב לכת במרחק 120 שנות אור, באתר ynet, 12 בספטמבר 2023 עודד כרמלי, מים התגלו על כוכב לכת במערכת שמש אחרת – באזור הישיב, באתר סוכנות החלל הישראלית, 11 בספטמבר 2019 אסף רונאל, סיכוי לחיים: לראשונה נמצא כוכב לכת דמוי ארץ - שבאטמוספרה שלו מולקולות מים, באתר הארץ, 11 בספטמבר 2019 יוגב ישראלי, ירון דרוקמן, סימנים אפשריים לחיים התגלו בכוכב לכת במרחק 120 שנות אור, באתר ynet, 12 בספטמבר 2023 N. Madhusudhan (Cambridge University), Signs of life? Why astronomers are excited about carbon dioxide and methane in the atmosphere of an alien world, https://theconversation.com/